EkBass/fiwiki-20250220-pages-articles huggingface dataset:
Jack Ujanen

Jack Victor Ujanen (8. joulukuuta 1890 – 15. elokuuta 1989 Lake Worth, Florida) oli amerikansuomalainen toimittaja ja ammattiyhdistysaktiivi. Pohjanmaalla syntynyt Ujanen oli syndikalistisen IWW-ammattiliiton aktiivi, joka työskenteli Yhdysvalloissa aluksi New Hampshiren osavaltion kivilouhoksilla. 1920-luvulla hän aloitti IWW:n julkaiseman Tie Vapauteen -lehden päätoimittajanaHoerder, Dirk: The Immigrant Labor Press in North America, 1840s-1970s: An Annotated Bibliography: Volume 2: Migrants from Eastern and Southeastern Europe, s. 230. Greenwood, 1987. ISBN 978-031-32607-7-3. Teoksen verkkoversio Google Booksissa ja oli myöhemmin vuodet 1954–1975 IWW:n suomenkielisen sanomalehden Industrialistin päätoimittaja. Viimeiset vuodet Ujanen vastasi käytännössä yksin myös koko lehden julkaisemisesta.Haworth, Robert E.: Anarchist Pedagogies: Collective Actions, Theories, and Critical Reflections on Education, s. 57. PM Press, 2012. ISBN 978-1604864847. Teoksen verkkoversio Ennen toimittajaksi ryhtymistään Ujanen oli hankkinut ainoan koulutuksensa opiskelemalla IIWW:n ylläpitämässä amerikansuomalaisessa Työväen Opistossa, joka sijaitsi Minnesotan Duluthissa. Suomessa hän ei käynyt lainkaan kouluja, vaan tarinan mukaan opetteli lukemaan kotimökkinsä seiniin lämpöeristeeksi kiinnitetyistä sanomalehden ja Raamatun sivuista. == Lähteet == Luokka:Amerikansuomalaiset henkilöt Luokka:Suomalaiset päätoimittajat Luokka:Suomalaiset anarkistit Luokka:Vuonna 1890 syntyneet Luokka:Vuonna 1989 kuolleet
Carmen (vuoden 1983 Carlos Sauran elokuva)

Carmen on Carlos Sauran ohjaama espanjalainen flamencoelokuva vuodelta 1983. Se perustuu Prosper Mériméen novellin tarinaan ja Georges Bizet’n oopperan musiikkiin. Elokuvan pääosissa ovat Antonio Gades Antoniona, Laura del Sol Carmenina ja Paco de Lucia Pacona. Carmen on keskimmäinen Sauran ja Gadesin yhteistyönä syntyneestä kolmesta flamencoelokuvasta. Trilogian muut osat ovat Federico García Lorcan näytelmään perustuva Veren häät (1981) ja Manuel de Fallan balettiin perustuva Noiduttu rakkaus (1985). Trilogian kaksi ensimmäistä osaa saivat kumpikin Suomessa ensi-iltansa vuonna 1983. Helsingin Sanomien Helena Ylänen vertasi Carmenia ja vähän aiemmin näkemäänsä Veren häitä ja piti Carmenia niistä helpommin lähestyttävänä joskaan ei yhtä askeettisen tyylikkäänä: ”Carmenin tarinan tragiikka on myös makeampaa, hikisempää ja sentimentaalisempaa kuin Lorcan runon sävyt, vaikka mustasukkaisuuden aiheuttamista veriteoista on kummassakin kyse.” Eniten Ylästä häiritsi Carmenin kuvaustyyli, joka ihailee pääparin vartaloita viihteellisen laskelmoivasti. ==Lähteet== Luokka:Tanssielokuvat Luokka:Vuoden 1983 espanjalaiset elokuvat
Talviyö

Talviyö (alun perin nimellä Talvi-yö) on Eino Leinon runokokoelma vuodelta 1905. Se on omistettu Freya Schoultzille, jonka kanssa Leino meni naimisiin saman vuoden syksyllä. Vuosi 1905 oli Leinon elämässä erittäin tuottelias, hän julkaisi myös proosateoksen Päivä Helsingissä ja viisi näytelmää sekä 110 pakinaa. Kokoelmaan sisältyy yksi Leinon tunnetuimmista runoista, Nocturne. == Lähteet == Luokka:Eino Leinon teokset
RN Campania

RN Campania () oli Italian kuninkaallisen laivaston vuonna 1917 palvelukseen otettu Campania-luokan panssarikansiristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 9. elokuuta 1913. Alus laskettiin vesille 23. heinäkuuta 1914 ja liitettiin laivastoon 18. huhtikuuta 1917.Gardiner, Robert 1906-1921 s. 262 == Palvelus == Alus poistettiin alusluettelosta 11. maaliskuuta 1937. ==Lähteet== * === Viitteet === Luokka:Campania-luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN Basilicata

RN Basilicata () oli Italian kuninkaallisen laivaston vuonna 1917 palvelukseen otettu Campania-luokan panssarikansiristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 9. elokuuta 1913. Alus laskettiin vesille 23. heinäkuuta 1914 ja liitettiin laivastoon 1. elokuuta 1917.Gardiner, Robert 1906-1921 s. 262 == Palvelus == Alus upposi 13. elokuuta 1919 höyrykattilan räjähdettyä. Hylky nostettiin, jolloin todettiin korjaamisen olevan kannattamatonta ja myytiin romutettavaksi. ==Lähteet== * === Viitteet === Luokka:Campania-luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Hamish Bond

Hamish Bond (s. 13. helmikuuta 1986 Dunedin) on uusiseelantilainen soudun kolminkertainen olympiavoittaja ja kahdeksankertainen maailmanmestari. Hän on edustanut Otago Boys HS -seuraa. Hän on pituudeltaan 190 cm. Vuodesta 2017 hän on kilpaillut myös maantiepyöräilyssä. Bond sijoittui junioreiden MM- kilpailuissa kahdeksikossa kuudenneksi 2003 ja kahdeksanneksi 2004. Alle 23-vuotiaiden MM-kilpailuissa hän oli perämiehettömässä nelosessa yhdestoista 2005. Bond saavutti ensimmäisen palkintosijansa maailmancupissa oltuaan perämiehettömässä nelosessa kolmas Poznańissa 2006. Ensimmäisissä aikuisten MM-kilpailuissaan, Etonissa 2006, hän oli perämiehettömässä nelosessa yhdeksäs. Seuraavana vuonna hän voitti samassa veneluokassa maailmancupin kilpailun Amsterdamissa sekä maailmanmestaruuden Münchenissä yhdessä Carl Meyerin, Eric Murrayn ja James Dallingerin kanssa. Pekingin olympialaisissa 2008 sama miehistö sijoittui seitsemänneksi. Bond ja Murray siirtyivät vuonna 2009 perämiehettömään kaksikkoon, ja voittivat sen jälkeen kaikki arvokilpailut ja maailmancupin kilpailut, joihin osallistuivat. He voittivat maailmanmestaruuden Poznańissa 2009, Karapirossa 2010 ja Bledissä 2011, joissa kaikissa hopeaa sai brittipari Pete Reed & Andrew Triggs-Hodge. Lontoon olympialaisissa 2012 Bond ja Murray soutivat alkuerissä maailmanennätyksen 6.08,50. Loppukilpailun he voittivat ajalla 6.16,65 kukistaen toiseksi sijoittuneen Ranskan yli neljällä sekunnilla. Bond ja Murray voittivat perämiehettömän kaksikon maailmanmestaruuden jälleen Chungjussa 2013, Amsterdamissa 2014 ja Aiguebelettessa 2015. Amsterdamin kisoissa he osallistuivat myös perämiehelliseen kaksikkoon, jonka voittivat perämiehenään Caleb Shepherd. He voittivat perämiehettömän kaksikon olympiakultaa Rio de Janeirossa 2016. Vuodelle 2021 siirretyissä Tokion olympialaisissa Bond osallistui kahdeksikkoon, jossa Uuden-Seelannin joukkue voitti kultaa. Bond ja Murray on valittu soudun parhaaksi miesten venekunnaksi 2013 ja 2014. == Maailmancupin voitot == Lähde: World Rowing === Perämiehetön nelonen === * 2007: Amsterdam === Perämiehetön kaksikko === * 2009: München, Luzern * 2010: Bled, München, Luzern * 2011: Hampuri, Luzern * 2012: Luzern, München * 2013: Eton, Luzern * 2014: Aiguebelette, Luzern * 2015: Luzern * 2016: Luzern, Poznań == Maantiepyöräily == Bond saavutti Kansainyhteisön kisoissa 2018 pronssia aika-ajossa. Oseanian-mestaruuskilpailuiden aika-ajossa hän sai kultaa 2018 ja pronssia 2017. Hän voitti aika-ajon Uuden-Seelannin-mestaruuden 2018 ja 2020. == Lähteet ja huomautukset == Luokka:Uusiseelantilaiset soutajat Luokka:Uusiseelantilaiset maantiepyöräilijät Luokka:Uusiseelantilaiset olympiavoittajat Luokka:Vuonna 1986 syntyneet Luokka:Elävät henkilöt
Eric Murray

Eric Gordon Murray (s. 6. toukokuuta 1982 Hastings) on uusiseelantilainen soudun kaksinkertainen olympiavoittaja ja kahdeksankertainen maailmanmestari. Hän edustaa Avon RC -seuraa ja on pituudeltaan 195 cm. Murray sijoittui junioreiden MM-kilpailuissa kahdeksikossa 12:nneksi 2000. Ensimmäisissä aikuisten MM-kilpailuissaan, Milanossa 2003, hän oli perämiehellisessä nelosessa viides. Ateenan olympialaisissa 2004 hän sijoittui perämiehettömässä nelosessa viidenneksi ja Gifun MM-kilpailuissa 2005 kuudenneksi. Murray saavutti ensimmäisen palkintosijansa maailmancupissa oltuaan perämiehettömässä nelosessa kolmas Poznańissa 2006. Etonin MM-kilpailuissa 2006 hän oli samassa veneluokassa yhdeksäs. Seuraavana vuonna hän voitti perämiehettömässä nelosessa maailmancupin kilpailun Amsterdamissa sekä maailmanmestaruuden Münchenissä yhdessä Hamish Bondin, Carl Meyerin ja James Dallingerin kanssa. Pekingin olympialaisissa 2008 sama miehistö sijoittui seitsemänneksi. Murray ja Bond siirtyivät vuonna 2009 perämiehettömään kaksikkoon, ja ovat sen jälkeen voittaneet kaikki arvokilpailut ja maailmancupin kilpailut, joihin ovat osallistuneet. He voittivat maailmanmestaruuden Poznańissa 2009, Karapirossa 2010 ja Bledissä 2011, joissa kaikissa hopeaa sai brittipari Pete Reed & Andrew Triggs-Hodge. Lontoon olympialaisissa 2012 Murray ja Bond soutivat alkuerissä maailmanennätyksen 6.08,50. Loppukilpailun he voittivat ajalla 6.16,65 kukistaen toiseksi sijoittuneen Ranskan yli neljällä sekunnilla. Murray ja Bond voittivat perämiehettömän kaksikon maailmanmestaruuden jälleen Chungjussa 2013, Amsterdamissa 2014 ja Aiguebelettessa 2015. Amsterdamin kisoissa he osallistuivat myös perämiehelliseen kaksikkoon, jonka voittivat perämiehenään Caleb Shepherd. He voittivat perämiehettömän kaksikon olympiakultaa Rio de Janeirossa 2016. Bond ja Murray on valittu soudun parhaaksi miesten venekunnaksi 2013 ja 2014. == Maailmancupin voitot == Lähde: World Rowing === Perämiehetön nelonen === * 2007: Amsterdam === Perämiehetön kaksikko === * 2009: München, Luzern * 2010: Bled, München, Luzern * 2011: Hampuri, Luzern * 2012: Luzern, München * 2013: Eton, Luzern * 2014: Aiguebelette, Luzern * 2015: Luzern * 2016: Luzern, Poznań == Lähteet ja huomautukset == Luokka:Uusiseelantilaiset soutajat Luokka:Uusiseelantilaiset olympiavoittajat Luokka:Vuonna 1986 syntyneet Luokka:Elävät henkilöt
RN Nino Bixio

RN Nino Bixio () oli Italian kuninkaallisen laivaston vuonna 1917 palvelukseen otettu Nino Bixio -luokan tiedusteluristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 15. helmikuuta 1911. Alus laskettiin vesille vielä saman vuoden lopulla 30. joulukuuta ja liitettiin laivastoon 5. toukokuuta 1917.Gardiner, Robert 1906-1921 s. 263 == Palvelus == Alus poistettiin alusluettelosta 15. maaliskuuta 1929. ==Lähteet== * === Viitteet === Luokka:Nino Bixio -luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
RN Marsala

RN Marsala () oli Italian kuninkaallisen laivaston vuonna 1914 palvelukseen otettu Nino Bixio -luokan tiedusteluristeilijä. == Valmistus == Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 15. helmikuuta 1911. Alus laskettiin vesille 24. maaliskuuta 1912 ja liitettiin laivastoon 4. elokuuta 1914.Gardiner, Robert 1906-1921 s. 263 == Palvelus == Alus poistettiin alusluettelosta 27. marraskuuta 1927. ==Lähteet== * === Viitteet === Luokka:Nino Bixio -luokan risteilijät Luokka:Regio Cantiere di Castellammare di Stabia Luokka:Italialaiset ensimmäisen maailmansodan risteilijät
Vasyl Stus

Vasyl Semenovytš Stus (; 6. tammikuuta 1938 Rahnivka, Vinnytsja, Ukrainan SNT, Neuvostoliitto – 4. syyskuuta 1985 työleiri Perm-36, Neuvostoliitto) oli ukrainalainen runoilija, kääntäjä, kirjallisuudentutkija ja Neuvostoliiton aikaisen Ukrainan toisinajattelijoiden aktiivisimpia jäseniä. Neuvostohallinto kielsi poliittisista syistä hänen teoksensa, ja hän oli vankileirillä 12 vuotta. Ukrainan valtio myönsi hänelle postuumisti vuonna 2005 arvonimen Ukrainan sankari. Про присвоєння В. Стусу звання Герой України| вiд 26.11.2005 № 1652/2005 Stus valmistui ukrainan kielen ja ukrainankielisen kirjallisuuden opettajaksi, ja työskennellessään opettajana hän alkoi julkaista runojaan kirjallisuuslehdissä. Hän aloitti 1963 maisterinopinnot Ukrainan kirjallisuusinstituutissa, ja siihen vaiheeseen osuu hänen tuottelias Kiovan- kautensa. Leonid Brežnevin kaudella tilanne Ukrainassakin kiristyi. Kun Stus esiintyi julkisesti kommunistihallinnon arvostelijana, hänet erotettiin instituutista ”järjestelmällisestä käyttäytymissäntöjen rikkomisesta”. Samana vuonna hän avioitui. Hänen ei ollut alun pitäen tarkoitus nousta neuvostojärjestelmää vastaan, vaan hän ryhtyi toimiin näkemänsä epäoikeudenmukaisuuksien, ihmisoikeusrikkomusten ja ukrainan kielen ja ukrainalaisen kulttuurin kriisin vuoksi. Kielloista huolimatta hän osallistui 1970 hämäräperäisesti kuolleen taiteilijan Alla Gorskan hautajaisiin ja esitti tilaisuudessa julkisesti syytöksen, että Gorskan kuoleman takana oli KGB. Kahden vuoden kuluttua KGB:llä oli riittävästi aineistoa häntä vastaan, ja hänet pidätettiin. Kansainvälinen komitea esitti häntä vuoden 1986 Nobelin kirjallisuuspalkinnon ehdokkaaksi. Vasyl Stusin palkinto on vuodesta 1989 alkaen Stusin muistoksi myönnetty palkinto runoilijalle ”lahjakkuudesta ja rohkeudesta”.Vasyl Stus Dissident Movement in Ukraine. Virtual Museum. Viitattu 24.3.2022 ==Teokset== * * * * * * * ==Lähteet== ==Kirjallisuutta== * ==Aiheesta muualla== * Luokka:Ukrainalaiset kirjailijat Luokka:Ukrainalaiset runoilijat Luokka:Ukrainalaiset kääntäjät Luokka:Ukrainan sankarit Luokka:Ukrainalaiset toisinajattelijat Luokka:Neuvostoliittolaiset toisinajattelijat Luokka:Vuonna 1938 syntyneet Luokka:Vuonna 1985 kuolleet
Carmen (täsmennyssivu)

Carmen voi tarkoittaa seuraavia: ==Henkilönnimet== * Carmen, naisen etunimi * Carmen, sukunimenä: ** Eric Carmen, (1949–2024), yhdysvaltalainen muusikko ja lauluntekijä ==Teosten nimet== * Carmen, Prosper Mériméen novelli * Carmen, Georges Bizet’n ooppera Mériméen novellin pohjalta * Carmen, Cecil B. DeMillen mykkäelokuva vuodelta 1915 * Carmen, Raoul Walshin mykkäelokuva vuodelta 1915 * Carmen, Ernst Lubitschin mykkäelokuva vuodelta 1918 * Carmen, Jacques Feyderin elokuva vuodelta 1926 * Carmen, Cecil Arthur Lewisin elokuva vuodelta 1932 * Vaalea Carmen, Victor Jansonin elokuva vuodelta 1935 * Carmen, Christian-Jaquen elokuva vuodelta 1944 * Carmen, Roland Petit’n baletti vuodelta 1946 * Carmen – Mustalainen, King Vidorin elokuva vuodelta 1948 * Carmen Jones, Otto Premingerin musikaalielokuva vuodelta 1954 * Carmen, Carlos Sauran elokuva vuodelta 1983 * Etunimi: Carmen, Jean-Luc Godardin elokuva vuodelta 1983 * Bizet’n Carmen, Francesco Rosin elokuva vuodelta 1984 * Carmen ja pikkuveli, Carlsen Jon Bangin elokuva vuodelta 1995 * Carmen, Metod Pevecin elokuva vuodelta 1996 * Carmen, Sue Juddin ohjaama BBC:n oopperatallenne vuodelta 2002 * Carmen, Vicente Arandan elokuva vuodelta 2003 * Carmen, Doru Nitescun elokuva vuodelta 2013 ==Muita merkityksiä== * Carmen Gray, suomalainen hard rock -yhtye * Carmen, suomalainen vuonna 1921 valmistunut kolmimastoparkki * HMS Carmen, alk. Nuestra Señora del Carmen (1780), alkujaan Espanjan laivaston, myöhemmin Britannian Kuninkaallisen laivaston fregatti * Carmen (1861), Espanjan laivaston potkurifregatti * Carmen-lämpörullat, hiustenkiharruslaite
Novara-luokka

Novara-luokka oli Itävalta-Unkarin laivaston kolmen vuonna 1914 valmistuneen tirdusteluristeilijän muodostama alusluokka. Ensimmäisen maailmansodan päätyttyä alukset luovutettiin ympärysvalloille sotakorvauksena. == Suunnittelu == Alusten suunnittelu pohjautui edeltäneeseen SMS Admiral Spauniin ja siitä saatuihin kokemuksiin. Luokan alusten aseistuksena oli yhdeksän kymmenen senttimetrin tykkiä ja kuusi torpedoputkea. Alusten suojana oli 60 millimetrin panssarivyö ja kansi oli 20 millimetriä paksu.Greger, René s. 35 Tykkien kilvet olivat etuosastaan 40 millimetriä ja takaa vain kahdeksan millimetriä. Tulenjohtotornin panssarointi oli 50 millimetriä. Propulsion muodosti kuusi Parsonsin höyryturbiinia ja kuusitoista Yarrow'n höyrykattilaa, jotka pyörittivät kahta akselia. Kevyesti panssaroitujen alusten huippunopeus oli 27 solmua. == Alukset == Novara-luokan tiedusteluristeilijätGardiner, Robert s. 336 Nimi Telakka Kölinlasku Vesille Valmis Kohtalo SMS Saida Cantiere Navale Triestino (CNT), Trieste 9. syyskuuta 1911 26. lokakuuta 1912 1. elokuuta 1914 sotakorvauksena Italialle 1920 nimellä RN Venezia romutettu 1937 SMS Helgoland Danubius, Fiume 28. lokakuuta 1911 23. marraskuuta 1912 29. elokuuta 1914 sotakorvauksena Italialle 1920 nimellä RN Brindisi romutettu 1937 SMS Novara Danubius 9. joulukuuta 1912 15. helmikuuta 1913 10. tammikuuta 1915 sotakorvauksena Ranskalle 1920 nimellä Thionville romutettu 1942 == Lähteet == * * === Viitteet === *
Love Fieldin lentoasema

Love Field on Dallasin keskustasta 10 kilometrin päässä sijaitseva lentoasema. Lentoasemaan kuuluu kaksi kiitotietä, 2 363 metriä pitkä 13L/31R ja 2 682 metriä pitkä 13R/31L. Kenttää käyttävät muun muassa Southwest Airlines ja Virgin America. Vuonna 2016 kentän läpi kulki yhteensä yli 15 miljoonaa matkustajaa. Love Fieldin lentoasema on nimetty yhdysvaltalaisen upseerin Moss Lee Loven mukaan, joka kuoli harjoituslennolla syyskuussa 1913. == Lähteet == == Aiheesta muualla == * Luokka:Dallasin rakennukset ja rakennelmat Luokka:Texasin lentoasemat
Etna-luokka

Etna-luokka voi tarkoittaa seuraavia alusluokkia: *Etna-luokka (korvetti), Ranskan laivaston 16-tykkinen korvettiluokka *Etna-luokka (risteilijä, 1885), Regia Marinan panssarikansiristeilijäluokka *Etna-luokka (risteilijä), Regia Marinan kevyt risteilijäluokka *Etna-luokka (apualus), Italian laivaston huoltoalus
Etna-luokka (risteilijä)

Etna-luokka oli kahden Thaimaan vuonna 1938 Italiasta tilaaman ja Italian laivaston lunastaman kevyen risteilijän muodostama alusluokka. Kumpikaan alus ei koskaan valmistunut ja niiden ilmapommituksissa vahingoittuneet hylyt romutettiin toisen maailmansodan päätyttyä. == Alukset == Etna-luokan risteilijätGardiner, Robert s. 298 Nimi Telakka Kölinlasku Vesille Valmis Kohtalo RN Etna (ex -Taksin) Cantieri Riuniti dell'Adriatico, Trieste 23. syyskuuta 1939 28. toukokuuta 1942 miehistönsä upottama syyskuussa 1943 RN Vesuvio (ex -Naresuan) Cantieri Riuniti dell'Adriatico 26. elokuuta 1939 6. elokuuta 1941 miehistönsä upottama syyskuussa 1943 == Lähteet == * * === Viitteet === *
Fenoksaproppi-etyyli

Fenoksaproppi-etyyli (C18H16ClNO5) on fenoksipropionaatteihin kuuluva orgaaninen yhdiste. Yhdistettä käytetään maataloudessa rikkaruohomyrkkynä. == Ominaisuudet == Huoneenlämpötilassa fenoksaproppi-etyyli on valkoista kiteistä ainetta. Yhdiste on veteen liukenematonta, mutta liukenee orgaanisiin liuottimiin kuten etanoliin, etyyliasetaattiin, heksaaniin ja erityisesti tolueeniin tai asetoniin. Yhdiste on optisesti aktiivista ja biologisen aktiivisuuden omaavaa R-enantiomeeria kutsutaan myös nimellä fenoksaproppi-P- etyyli (CAS 71283-80-2). Fenoksaproppi-etyyli hydrolysoituu kasveissa varsinaiseksi herbisidinä toimivaksi yhdisteeksi fenoksapropiksi (C16H12ClNO5). Lisäksi muodostuu 6-kloori-2,3-dihydrobentsoksatsol-2-onia ja 4-hydroksifenoksipropaanihappoa. Fenoksaproppi-etyylin aineenvaihduntatuotteet vaikeuttavat kasvien tarvitsemien rasvahappojen biosynteesiä estämällä asetyylikoentsyymi-A-karboksylaasientsyymin toimintaa. Yhdiste tehoaa ruohovartisiin rikkakasveihin esimerkiksi rikkapuntarpäähän. == Valmistus ja käyttö == Fenoksaproppi-etyyliä valmistetaan 2-klooripropaanihaposta johdetun etyyli-4-kloorifenoksi-2-propionaatin ja 6-klooribentsoksatsolin välisellä reaktiolla. Fenoksaproppi-P-etyyliä valmistetaan käyttämällä 2-klooripropaanihapon S-enantiomeeria. Fenoksaproppi-etyyliä käytetään torjumaan rikkaruohoja muun muassa ruis-, ohra-, vehnä-, peruna-, papu-, sokerijuurikas-, puuvilla- sekä maapähkinäviljelmillä. Lisäksi sitä käytetään myös nurmilla ja golfkentillä. Fenoksaproppi-etyyli on hyväksytty käytettäväksi 75 maassa muun muassa Euroopan unionin alueella. Fenoksaproppi- etyylin kanssa voidaan käyttää vehnäviljelmillä fenkloratsolia, joka kiihdyttää fenoksaproppi-etyylin hydrolysoitumista fenoksapropiksi ja siten estää ainetta vahingoittamasta muita kuin rikkaruohoja. Vehnässä muodostuu fenoksiproppikonjugaatteja, esimerkiksi glutationin kanssa, jotka eivät ole fytotoksisia, mutta näitä konjugaatteja ei muodostu rikkaruohoissa. == Lähteet == == Aiheesta muualla == *Toxin and Toxin Target Database (T3DB): Fenoxaprop- ethyl *Kyoto Encyclopedia of Genes and Genomes (KEGG): Fenoxaprop-ethyl *ChemBlink: Fenoxaprop-p-ethyl *PubChem: Fenoxaprop Luokka:Kasvintorjunta- aineet
YritysEspoo

YritysEspoo on neuvontapalvelu, joka tarjoaa maksutonta neuvontaa sekä yrittäjyyttä suunnitteleville että toimiville yrityksille, mukaan lukien kasvu- ja startup-yritykset. Lisäksi asiakkaiden käytössä on laaja asiantuntijaverkosto, joka tarjoaa erikoisosaamistaan esimerkiksi sopimusjuridiikassa ja vakuutuksissa. Yritysneuvontaa saa suomeksi, ruotsiksi, englanniksi, saksaksi ja venäjäksi. Neuvonta on myös Inspecta Oy:n ISO 9001/2008 -laatusertifioitu. YritysEspoo järjestää lisäksi infotilaisuuksia yrittäjyydestä sekä Bisnesklinikoita toimiville yrityksille. YritysEspoon taustalla toimii Espoon Seudun Uusyrityskeskus ry, joka on perustettu vuonna 1993. YritysEspoon päärahoittajat ovat Espoon ja Kauniaisten kaupungit sekä Kirkkonummen kunta. YritysEspoon yrityspalvelusopimuksen allekirjoittajina ovat Espoon Seudun Uusyrityskeskus, Espoon TE-toimisto, Espoon Yrittäjät, Espoon kaupunki, Helsingin Seudun kauppakamari (Espoon konttori), Kauniaisten kaupunki, Kirkkonummen kunta, Spinno Enterprise Center (Laurea), Otaniemen Kehitys sekä Uudenmaan ELY-keskus. == Asiakasmäärät vuonna 2017 == * Asiakaskäyntejä yhteensä 1889 * Uusia asiakkaita 1096 (maahanmuuttajia 26%) * Perustettuja yrityksiä 537 == Toimitusjohtajat == * Hans Kotkavuori 1993–1999 * Marja-Leena Sipilä 2000–2005 * Börje Forsman 2006–2007 * Jouko Lahtinen 2007–2010 * Erkki Pärssinen 2010– == Hallituksen puheenjohtajat == * Kalevi Hauvonen, Refimex Oy 1993–1995 * Kaija Pöysti, Trantex Oy 1996 * Uolevi Itkonen, Länsiväylä Oy 1997–1998 * Tomi Heiskanen, Optatec Oy 1999 * Bjarne Grönblom, Orion-yhtymä 2000–2001 * Veikko Kesti, Inex Partners Oy 2002–2007 * Kati Kettunen, Carpentum Oy 2008–2011 * Kirsi Åkerlund, Asianajotoimisto Snellman Uotila Åkerlund Oy 2012– == Katso myös == * Yrittäjyys * Liiketoimintasuunnitelma * Yritys * Yhtiömuoto == Lähteet == * Uutta yritystoimintaa pienin kustannuksin * SUK 25v esite == Aiheesta muualla == * YritysEspoo Luokka:Yrittäjyys Luokka:Neuvontapalvelut Luokka:Espoolaiset yritykset
Munkkiniemen kartano (kirja)

Munkkiniemen kartano – Maaseudun aristokraattiasunnosta Koneen kaupunkikonttoriksi on Kone Oyj:n vuonna 2015 julkaisema teos, joka esittelee Munkkiniemen kartanon historiaa. Tekstin ovat kirjoittaneet Alex Snellman ja Anna Ripatti. Teos keskittyy erityisesti niihin 200 vuoteen, jolloin nykyinen päärakennus on ollut olemassa.Snellman ja Ripatti s. 11 Kartanon perustaminen ajoitetaan vuoteen 1614, jolloin baltiansaksalainen Gerd von Schütz (Skytte) sai Munkkiniemessä olleet neljä tilaa haltuunsa, joskin tilat säilyivät vielä erillisinä.Snellman ja Ripatti s. 16 Kirja jakautuu lukuihin omistajien ja päärakennuksen käytön mukaan. Antti Herlin on kirjoittanut siihen esipuheen. Historiikissa käydään lyhyesti läpi Munkkiniemen historiaa ja aikaa ennen nykyistä päärakennusta. Sen jälkeen on ensin vuorossa tilan siirtyminen hollantilaisperäisen Mattheiszenin suvun jäsenen Thomas Mattheiszenin haltuun 1744. Aatelittomana hän sai tilan haltuunsa siksi, että tila ei enää ollut säteri vaan säteriratsutila, jonka isäntä voi olla talonpoikakin. Hänen leskensä aikana tilasta tuli periytyvää omaisuutta. Päärakennuksen rakennutti heidän pojanpoikansa Gustaf Adolf Mattheiszen.Snellman ja Ripatti s. 26 Muista rakennuksista ainoa säilynyt on viljamakasiinina ollut torni, joka muutettiin 1932 asuinkäyttöön.Snellman ja Ripatti s. 151 Kirjassa kerrotaan myös elokuvan Katariina ja Munkkiniemen kreivi taustoista. Elokuva kuvattiin Herttoniemen kartanossa, sillä Munkkiniemessä asui useita perheitä vuokralla. Elokuvalla on kuitenkin voinut olla osansa siihen, että kartanon säilyttämistä vaadittiin sodan jälkeisen purku-uhan aikana hyvin voimakkaasti.Snellman ja Ripatti s. 158–159 Kartano siirtyi Koneen omistukseen 1965. Koneen aikaa kartanossa käsittelee luku Koneen kausi. Rakennus peruskorjattiin ennen sen käyttöönottoa pääkonttoriksi 1967. Peruskorjauksista 1960-luvulla tehtyä käsitellään lyhyesti, sen sijaan 2010-luvulla tehtyä korjausta kirjassa ei käsitellä. Kirja syntyi 2010-luvulla peruskorjauksen valmistuttua.. Kirjan kuvituksena on runsaasti maalauksia, piirroksia, valokuvia ja arkkitehtipiirustuksia. Lopussa on lähteet ja viitteet. ==Lähteet== Luokka:Vuoden 2015 kirjat Luokka:Suomalaiset historian tietokirjat Luokka:Munkkiniemi
Hullu kesä

Hullu kesä on suomalainen lastenelokuva vuodelta 1981. Se on Tapio Parkkisen (s. 1943) esikoisohjaus, ja Kangasalla kesällä 1980 kuvatun elokuvan rooleissa nähdään Eila Roine, Heikki Nousiainen, Tommi Auvinen sekä monia muita ammattinäyttelijöitä ja heidän perheenjäseniään. ==Juoni== Tamperelaispojat Jussi, Panu ja Tumppi saapuvat enonsa luokse Kangasalle kesänviettoon ja jännittäviä asioita alkaa tapahtua. Kirkon suntio kertoo heille verikivestä ja paikallisesta legendasta Kuussalon Kaarinasta, joka sitten ilmestyykin pojille.Ruusumaa, Tuula: Hullu kesä saapuu jälleen Kangasalle, Kangasalan Sanomat 5.5.2015. Viitattu 4.9.2015. Helge Jääskeläinen -niminen kukko esittelee elokuvassa Kangasalan kirkonkylää ja antaa elokuvan tekijätiedot. ==Näyttelijät== ==Vastaanotto== Hullu kesä sai neljällä teatterikopiollaan yhteensä 10 472 katsojaa. Vuoden 1983 televisioesitys Yle TV2 -kanavalla keräsi noin 300 000 katsojaa. Ensi-illan lehdistöarviot pitivät Hullua kesää hauskana mutta kömpelönä, parempana kuin Visa Mäkisen samantapaiset amatöörielokuvat, ja tervetulleena suomalaisena lastenelokuvana, ensimmäisenä sitten vuoden 1973 Herra Huun'. ==Lähteet== Luokka:Suomalaiset lastenelokuvat Luokka:Vuoden 1981 suomalaiset elokuvat
Luettelo Ranskan rannikkoalueista

Tämä on luettelo Ranskan rannikkoalueista aakkosjärjestyksessä. * Ceinture Dorée ("Kultainen vyöhyke") * Côte d’Albâtre ("Alabasterirannikko") * Côte d'Améthyste ("Ametistirannikko") * Côte d'Amour ("Rakkauden rannikko") * Côte d'Argent ("Hopearannikko") * Côte d'Azur ("Taivaansininen rannikko") ** Côte de l'Esterel ("Esterelin rannikko") ** Côte des Maures ("Maurirannikko") ** Côte de la Riviera ("Rivieran rannikko") * Côte Basque ("Baskirannikko") * Côte de Beauté ("Kauneuden rannikko") ** Côte Sauvage ("Villi rannikko") * Côte Bleue ("Sininen rannikko") * Côte Camarguaise ("Camarguen rannikko") * Côte de Cornouaille ("Cornouaillen rannikko") * Côte de la Déroute ("Tappion rannikko") ** Côte des Havres ("Satamarannikko") * Côte des Dunes de Flandres ("Flanderin dyynirannikko") * Côte Émeraude ("Smaragdirannikko") * Côte Fleurie ("Kukkaisrannikko") * Côte des Fleurs ("Kukkien rannikko") * Côte de Goëlo ("Goëlon rannikko") * Côte de Grâce ("Armon rannikko") * Côte de Granite Rose ("Vaaleanpunaisen graniitin rannikko") * Côte d'Iroise ("Iroisen rannikko") * Côte de Jade ("Jaderannikko") * Côte des Légendes ("Legendojen rannikko") ** Côte des Abers ("Abersin rannikko") * Côte de Lumière ("Valon rannikko") * Côte des Mégalithes ("Megaliittirannikko") * Côte de Nacre ("Helmiäisrannikko") * Côte d'Opale ("Opaalirannikko") * Côte d'Or ("Kultarannikko") * Côte Picarde ("Picardien rannikko") * Côte Vermeille ("Punainen rannikko") rannikkoalueet Ranska
Nanayaw Awuah-Addae

Nanayaw Awuah-Addae (s. 19. huhtikuuta 1984) on suomalainen koripalloilija. == Urheilu-ura == === Seurajoukkueet === Pussihukkien kasvatti Awuah-Addae muutti kolmivuotiaana perheineen Ghanasta Suomeen.http://www.suomikoris.com/2015/09/05/paluu-korisliigaan-kuuden-vuoden- tauon-jalkeen-kolme-vuotta-sitten-en-olisi-uskonut/ Hän edusti kasvattajaseuraansa miesten pääsarjassa vuodet 2000–2008 voittaen SM-hopeaa vuonna 2005 ja SM-pronssia vuonna 2003. Miesten pääsarjadebyyttinsä hän teki jo 15-vuotiaana. Kaudella 2007–2008 Awuah-Addae pelasi vain kevätkaudella, ensin Pussihukissa miesten I-divisioonassa kahdeksan ottelua, ja tämän jälkeen yhdeksän ottelua Korisliigassa Team Componentan joukkueessa. Kauden 2008–2009 hän edusti Korisliigassa pelannutta KTP-Basketia.baskethotel.com Seuraavat kuusi vuotta Awuah-Addae oli loukkaantumisten johdosta sivussa kilpakoripallosta. Hän muun muassa vietti vuoden Australiassa, ja hänen perheeseensä syntyi kaksi lasta. Awuah-Addae joutui välivuosinaan useisiin polvileikkauksiin ja pelasi II-divisioonassa Pussihukkien kakkosjoukkueessa pelikuntonsa ylläpitämiseksi. Syyskuun alussa 2015 Korisliigajoukkue Helsinki Seagulls ilmoitti tehneensä Awuah-Addaen kanssa pelaajasopimuksen. Hän pelasi Seagullsissa heti voitokkaan harjoitusottelun turkkilaista Beşiktaşia vastaan.http://www.suomikoris.com/2015/09/03/seagullsille-komea-paanahka- besiktasista/ === Maajoukkue === Awuah-Addae pelasi kymmeniä otteluita Suomen nuorisomaajoukkueissa. Suomen miesten maajoukkueessa Awuah-Addae pelasi kolme valmistavaa maaottelua vuonna 2005. Hän teki korkeimman pistemääränsä, kahdeksan, Englantia vastaan.Maajoukkueprofiili == Yksityiselämä == Awuah- Addae opiskeli laskentatointa Aalto-yliopistossa. Lokakuun 2015 alussa hän oli pro gradu -työnsä tarkistamista vaille kauppatieteiden maisteri. Hän on työskennellyt autoalan yrityksen taloushallinnossa.http://www.hs.fi/urheilu/a1443677048547 == Saavutukset == * SM-hopeaa 2005 * SM-pronssia 2003 == Lähteet == * Nanayaw Awuah Addae Suomen Koripalloliitto * Maajoukkueprofiili Suomen Koripalloliitto * Nanayaw Awuah Addae basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1984 syntyneet Luokka:Elävät henkilöt
Hugo Keto

Hugo Oliver Keto (s. 9. helmikuuta 1998 Helsinki) on suomalainen jalkapallomaalivahti, joka edustaa Norjan Eliteserienissä pelaavaa Sandefjordia. Keto on FC Hongan ja Helsingin Jalkapalloklubin kasvatti. Kesällä 2014 hän siirtyi englantilaisen Arsenalin juniorijoukkueeseen. Kaudella 2014-2015 hän pelasi yhden ottelun UEFA Youth Leaguessa, pitäen nollapelin Borussia Dortmundia vastaan marraskuussa 2014.http://www.uefa.com/uefayouthleague/season=2015/clubs/player=250077332/index.html Heinäkuussa 2015 Keto solmi ensimmäisen ammattilaissopimuksensa Arsenalin kanssa.http://www.iltalehti.fi/jalkapallo/2015070820000480_jp.shtml Heinäkuussa 2018 Keto siirtyi valioliigaseura Brighton & Hove Albionin organisaatioon. Brightonissa Keto ei saanut kuitenkaan tililleen otteluita edustusjoukkueessa. Kevään 2019 hän pelasi lainalla Irlannin valioliigan Waterfordissa. Kesällä 2020 Keto allekirjoitti kaudet 2020 ja 2021 kattavan sopimuksen HJK:n kanssa. HJK:ssa Keto pääsi juhlimaan Veikkausliigan mestaruutta kausilla 2020 ja 2021. Tammikuussa 2022 Keto siirtyi Norjan Eliteserienissä pelaavaan Sandefjordiin. Keto on edustanut useita Suomen nuorten maajoukkueita. ==Lähteet== Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Luettelo Italian rannikkoalueista

Tämä on luettelo Italian rannikkoalueista aakkosjärjestyksessä. *Costa Apuana ("Apuanien rannikko") *Costa d'Argento ("Hopearannikko") *Costa degli Etruschi ("Etruskirannikko") *Costa dei Feaci ("Faiaakkirannikko") *Costa dei Gelsomini ("Jasmiinirannikko") *Costa Jonica Lucana ("Basilicatan Joonianmeren rannikko") *Costa Saracena ("Saraseenirannikko") *Costa Smeralda ("Smaragdirannikko") *Costa del Sole ("Aurinkorannikko") *Costa dei Trabocchi ("Trabuccojen rannikko") *Costa Veneziana ("Venetsian rannikko") *Costa Verde ("Vihreä rannikko") *Costa Viola ("Violetti rannikko") *Costiera Amalfitana ("Amalfin rannikko") *Costiera Cilentana ("Cilenton rannikko") *Costiera Sorrentina ("Sorrenton rannikko") *Litorale Laziale ("Lazion rannikko") **Litorale Romano ("Rooman rannikko") *Litorale Pisano ("Pisan rannikko") *Riviera del Conero ("Coneron Riviera") *Riviera del Corallo ("Koralliriviera") *Riviera di Levante ("Itäinen Riviera") **Riviera Spezzina ("Spezian Riviera") *Riviera Lucchese ("Luccan Riviera") *Riviera di Ponente ("Läntinen Riviera") **Riviera del Beigua ("Beiguan Riviera") **Riviera dei Fiori ("Kukkaisriviera") **Riviera delle Palme ("Palmuriviera") *Riviera Romagnola ("Romagnan Riviera") Italia Rannikkoalueet
Luettelo Espanjan rannikkoalueista

Tämä on luettelo Espanjan rannikkoalueista aakkosjärjestyksessä. *Aurinkorannikko (Costa del Sol) *Costa de Almería ("Almerian rannikko") *Costa del Azahar ("Appelsiinirannikko") *Costa Blanca ("Valkoinen rannikko") *Costa Brava ("Villi rannikko" tai "Karu rannikko") *Costa Cálida ("Lämmin rannikko") *Costa Daurada ("Kultarannikko") *Costa de la Luz ("Valon rannikko") *Costa do Marisco ("Äyriäisrannikko") **Costa da Morte ("Kuoleman rannikko") **Rías Altas ("Korkeat suistot") **Rías Baixas ("Matalat suistot") *Costa del Rubicón ("Punainen rannikko") *Costa Tropical ("Trooppinen rannikko") *Costa Vasca ("Baskirannikko") *Costa Verde ("Vihreä rannikko") Luokka:Luettelot Espanjasta *
GNE

GNE (aiemmin GNUPedia) oli web-projekti, jonka tarkoitus oli luoda vapaa internet-tietosanakirja. Sen sisältö oli GNU Free Documentation License -lisenssin alaisena. Idean GNUPedia -projektiin keksi Richard Stallman joulukuussa 2000http://www.gnu.org/encyclopedia/anencyc.txt, ja se perustettiin tammikuussa 2001 Héctor Facundo Arenan moderoimana. ==Historia== Heti, kun GNUPedia perustettiin, se sekoitettiin hyvin samalta kuulostavaan Nupediaan, jonka olivat perustaneet Jimmy Wales ja Larry Sanger. Lisäksi Wales omisti jo verkko-osoitteen gnupedia.orghttp://lists.gnu.org/archive/html/bug- gne/2001-01/msg00472.html. GNUPedian nimeksi vaihdettiin GNE (lyhenne sanoista "GNE is Not an Encyclopedia", suom. "GNE ei ole tietosanakirja"). ==Lähteet== Luokka:Elektroniset tietoteokset
Geir Zahl

Geir Zahl (s. 19. toukokuuta 1975) on norjalainen muusikko. Hänet tunnetaan kitaristin roolistaan norjalaisessa rockbändi Kaizers Orchestrassa. Yhtyeen perustivat Geir Zahl ja hänen ystävänsä sekä yhtyeen keulahahmo Janove Ottesen. Zahl on säveltänyt ja laulanut useita yhtyeen kappaleita sekä livenä että levyllä. Zahl syntyi Brynessä, Norjassa. Hän ystävystyi Ottesenin kanssa jo nuorena ja yhdessä he esiintyivät useissa yhtyeissä. Zahl ja Ottesen kirjoittivat kappaleita itsekseen, nauhoittivat ne toisen kuultavaksi ja sitten työstivät niitä yhdessä. Julkaistuaan kaksi kasettia Blod, snått & juling-yhtyeenä kaverusten inspiraatio haihtui ja heidän kolmas julkaisunsa hylättiin keskeneräisenä. Ottesen lähti armeijaan. Hänen palattuaan hän ja Zahl muodostivat uuden yhtyeen, gnomin. He julkaisivat vain yhden albumin nimeltään Mys. Sitä myytiin todella heikosti, mutta kun heidän uusi yhtyeensä, Kaizers Orchestra, perustettiin, Geir ja Janove alkoivat tehdä taas musiikkia. Vuonna 2007 Geir Zahl julkaisi ensimmäisen sooloalbuminsa taiteilijanimellä Zahl. Albumi on nimeltään Nice for a Change. Albumilla ja livenä hän esiintyi Christer Knutsenin, Pål Hauskenin ja Bård Halsnen kanssa. Vuonna 2008 Zahl kirjoitti kappaleita Mannen som elsket Yngve -nimistä norjalaista elokuvaa varten John Erik Kaadan kanssa. Vuonna 2009 hän ohjasi ja kuvasi lyhytelokuvan "Die Polizei" -kappaleen tuotantoprosessista. Kappale oli ensimmäinen single Kaizers Orchestran albumilta Våre demoner. Vuonna 2010 Zahl kertoi uudesta sooloprojektista nimeltä Uncle Deadly. Albumi Monkey Do julkaistiin 2. helmikuuta 2010. == Filmografia == * Kaizers Orchestra - Die Polizei (2009) * Kaizers Orchestra - Våre Demoner Week (2009) * Violeta Violeta - The Making of Vol. I (2011) * Veien til Spektrum (Matkalla Spektrumille) (2011) == Diskografia == ===Zahl=== * Nice for a Change (2007) ===Uncle Deadly=== * Monkey Do (2010) Luokka:Vuonna 1975 syntyneet Luokka:Norjalaiset kitaristit Luokka:Norjalaiset laulajat Luokka:Elävät henkilöt
Hiihtäjän virsiä

Hiihtäjän virsiä on Eino Leinon runokokoelma vuodelta 1900. Sitä sävyttää lapsuudenkodin nostalgia. Leino kirjoitti kokoelman runot Berliinin matkallaan vuonna 1898 ja sen ja seuraavan vuoden aikana Suomessa. Kokoelman tunnetuimpia runoja ovat Mirjamin laulu, Hautalaulu, Laulu onnesta, Rauhattoman rukous, Hyvä on hiihtäjän hiihdellä, Tuijotin tulehen kauan ja Yksin hiihtäjä. Laulu onnesta -runon alkusäe ”Kell’ onni on, se onnen kätkeköön” on muodostunut tunnetuksi sanonnaksi.Tuula Uusi-Hallila & Anne Helttunen: Sitaattien salat – Mitä jokaisen tulee tietää suomalaisesta kirjallisuudesta, s. 63. Suomalaisen Kirjallisuuden Seura, Helsinki 2016. == Lähteet == Luokka:Eino Leinon teokset Luokka:Runokokoelmat
Saint-Méen-le-Grand

Saint-Méen-le-Grand on kunta läntisessä Ranskassa Ille-et-Vilainen departementissa Bretagnen alueella. Tunnettuja kuntalaisia ovat pyöräilijäveljekset Louison ja Jean Bobet, joista Louison on kolminkertainen Ranskan ympäriajon voittaja.Tour de France 2015 ==Aiheesta muualla== ==Lähteet== Luokka:Ille-et-Vilainen kunnat
Plastic Pony

Plastic Pony on muoti- ja taideprojekti, jonka perustivat Petri Sipilä ja Joona Braf (tuolloin Savolainen) Helsingissä vuonna 1991. Vuosina 1995–98 Plastic Pony toimi Lontoosta käsin. Toimintaan ovat kuuluneet muun muassa performanssit, diskot, muotinäytökset, näyttelyt ja lyhytelokuvat. ==Räikeää muotia== Plastic Pony yhdistelee muotia, taidetta ja filosofiaa. Tunnusmerkillisiä sille ovat räikeät ja värikkäät vaatteet, joissa on usein yhdistelty trikoomateriaaleja, metallihohtoa ja tekoturkista. Karnevalististen asujen kautta perustajat halusivat rikkoa sukupuolirajoja ja tarjota ihmisille aineksia identiteetin rakentamiseen. Plastic Pony -asut häivyttävät usein kantajansa sukupuolen, iän ja jopa kasvonpiirteet, koska niihin kuuluvat joko voimakkaat meikit tai sukkamainen naamio. Plastic Ponysta muodostui yhteisö, jonka toimintaan ovat kuuluneet mm. parodiset muotinäytökset ja happeningit, joissa mallina saattoi olla kuka tahansa. Plastic Pony on ollut myös vaatemerkki ja liikekeskus. ==Filosofia== Plastic Ponyn filosofiaan kuuluu sallivuus. Perustajat kertovat, että he tahtovat antaa ihmisille mahdollisuuden olla sitä mitä he haluavat ja ylittää rajoja – "viettää henkilökohtaista karnevaalia". Plastic Ponyn ihannemaailmassa ihmisyys tunnustetaan ilman luokittelua sukupuolirooleihin. "Jos vaate on sukupuoli, niin sukupuoli on vaate, jota voi pukea, riisua, vaihtaa ja yhdistellä", Petri Sipilä on sanonut. "Tavallaan me ollaan terapiaryhmä." Ylipukeutumisella voi Plastic Ponyn perustajien mukaan olla jopa samoja vaikutuksia kuin alkoholilla: ihmisestä tulee sosiaalisempi ja hän saa kontakteja. "Kun pukeutuu aivan yli, voi löytää jotain uutta itsestään ja hyvän olon", Joona Braf on kuvannut. ==Lähteet== ==Aiheesta muualla== * Muotimuisto: Plastic Pony * "Ei mies, ei nainen. Plastic Pony rikkoo sukupuoliroolit leikiten" Minna Lamminen, Kouvolan Sanomat 13.6.1998. * "Pyllistys muodin orjille - Suomalaisen Plastic Ponyn vaatteet shokeerasivat Lontoon vaihtoehtoisilla muotiviikoilla" Jouko Heikura, Ilta-Sanomat (Viikonvaihde) 12.4.1997. * "Plastic Ponyn Pete Sipilä: Olemme pellejä ja satuolentoja." Ilta-Sanomat 8.10.94. * "Verhojen takaa: Ponit päiväkävelyllä." TV 1, 20.9.1994. * "Muovivaatteiden keinotekoinen maailma." Jyväskylän ylioppilaslehti 3/1994. * "Kiiltää, kiiltää - Plastic Ponyn discossa jokainen voi jälleen tuntea itsensä kauniiksi" Leena Virtanen, Helsingin Sanomat 21.1.1993. * "Tämä ei ole seksikauppa" Soile Veijola, Liikuttaja 2/1992. * "Liikekeskus, jonka arvoa ei mitata rahassa" Jukka-Pekka Heiskanen, Suomi 4-5/1991 Luokka:Taiteilijaryhmät
Jasmiine Julin-Aro

Jasmiine Julin-Aro (s. 1950) on suomalainen vaatesuunnittelija. Hän on suunnitellut muun muassa älykkään moottoripyöräasun, hiihtoasuja, purjehdusasuja ja suomalaisen tuulipuvun. Suunnittelija perusti oman suunnittelutoimiston Studio Dimensionin vuonna 1985, ja on siitä asti toiminut freelancer-suunnittelijana tehden lukuisia toimeksiantoja eri suomalaisyrityksille, kuten Selma Ky, Kuusinen Oy, Rukka, Nanso Group Oy ja Kymen Sukka. Jasmiine Julin-Aron suunnittelufilosofiassa yhdistyvät niin käyttäjälähtöisyys, toimivuus kuin käytettävyys. Monet Julin-Aron asuista on myös suunniteltu suojaamaan käyttäjää vammalta joko erityisolosuhteissa tai erikoisharrastuksessa, kuten laskettelussa, purjehduksessa tai moottoripyöräilyssä. Moottoripyöräilyasut ovat Julin-Aron erityisosaamisaluetta ja esimerkki hänen funktionaalisesta vaatesuunnittelusta. Julin-Aro on saanut lukuisia alan tunnustuksia. Vuonna 2012 hänelle myönnettiin Kaj Franck muotoilupalkinto. Vuonna 2011 hänet valittiin vuoden vaatetussuunnittelijaksi ja hän sai Rukka-tiimin mukana Kultainen vaatepuu –palkinnon 2001. Purjehdus- ja moottoripyöräilyvaatteita on palkittu monenlaisilla muotoilu- ja innovaatiopalkinnoilla ja niitä on valittu museoiden kokoelmiin. Hän on toiminut myös useasti olympiajoukkueen vaatetuksen suunnittelijana. ==Lähteet== Luokka:Suomalaiset muotisuunnittelijat Luokka:Vuonna 1950 syntyneet Luokka:Elävät henkilöt
Kontingenssiteoria

Kontingenssiteoria on organisaatioteoria, jonka mukaan ei ole yhtä ainoaa oikeaa tapaa organisoida yritystä (sen rakennetta, johtamista, päätöksentekoa ym.). Optimaalinen tapa on tilannesidonnainen ja riippuu kontingenssitekijöistä, joista tärkeimpiä ovat: teknologia, ympäristö (markkinat), organisaation koko, organisaation historia sekä työntekijöiden ja asiakkaiden odotukset (Huczynski ja Buchanan 2001: 506). Kontingenssiteorian tavoitteena on ymmärtää, kuinka ja missä määrin erilaiset ympäristötekijät ohjaavat organisaatioita muokkaamalla niiden sisäisiä olosuhteita. Lawrence ja Lorsch (1967: ref. Harisalo 2010; 217) käyttivät ensimmäisinä käsitettä kontingenssiteoria, jolla he kuvasivat ympäristön ja organisaatioiden välisiä vuorovaikutuksia. Kontingenssiteorian syntyminen oli reaktio 1900-luvun ensimmäisellä alkupuolella vallinneelle johtamisajattelulle, jonka mukaan se voisi olla ideaalinen, paras tapa organisoida yritys (Huczynski ja Buchanan 2001: 506). Burnsin ja Stalkerin (1971: ref. Harisalo 2010; 218 ) empiiristen tutkimusten mukaan ympäristön luonne ja olosuhteet määrittävät organisaation sisäisen rakenteen ja toimintatavat. Vakaissa ja hitaasti muuttuvissa ja ennustettavissa ympäristöissä yritykset kehittivät itselleen mekaanisen rakenteen. Muuttuvissa ja epävarmoissa ympäristöissä organisaatiot kehittivät orgaanisen rakenteen, joka auttaa kestämään epävarmuutta, ennakoimattomuutta ja muutosta. Organisaatiot eivät todellisuudessa ole täydellisesti mekaanisia tai orgaanisia vaan jotain näiden väliltä. Burnsin ja Stalkerin (1971: ref. Harisalo 2010: 219) mukaan tietoinen harkinta ei ohjaa organisaatiota jommankumman rakenteen suuntaan, vaan tämä tapahtuu tavallisesti huomaamattomasti pienin askelin. Lawrencen ja Lorchin (1967: ref. Harisalo 2010: 220) mukaan palvellakseen ympäristöä tehokkaasti, organisaation on jatkuvasti samanaikaisesti sekä eriytettävä että integroitava rakennettaan. Kontingenssiteoriaa on myös kritisoitu laajasti siitä, että se perustuu yleistyksiin ja pyrkii yksinkertaistamaan monimutkaisia syysuhteita (Tienari ja Meriläinen 2012; 82). == Lähteet == Burns, T., Stalker, G. 1971. The management of innovation. Tavistock Publications, Lontoo *Harisalo, R. 2010. Organisaatioteoriat, 3. painos, Tampereen Yliopistopaino, Tampere *Huczynski, A., Buchanan, D. 2001. Organizational Behaviour; An Introductory Text, 4. painos, Rotolito Lombarda, Italy. *Lavrence, P., Lorch, J. W. 1967.Organization and environment. Graduate School of Business Administration, Harward University, Boston *Tienari, J., Meriläinen, S. 2012. Johtaminen ja organisointi globaalissa taloudessa, 1.-4. painos, Sanoma Pro Oy, Helsinki Luokka:Johtaminen
The Report from Iron Mountain

The Report from Iron Mountain on Dial Pressin vuonna 1967 julkaisema valheellinen tietokirja ja bestseller. Satiirikko Leonard C. Lewin ilmoitti vuonna 1972 kirjoittaneensa kirjan, mutta asiasta ei ole täyttä yksimielisyyttä. == Kirjan sisältö == Kirjan mukaan Yhdysvallat perusti vuonna 1963 15-henkisen ryhmän nimeltä Special Study Group tutkimaan pitkäkestoisen rauhan vaikutuksia yhteiskunnalle. Ryhmän tutkimus osoitti, että pitkäkestoinen rauha ei ollut valtion pyrkimysten kannalta hyödyllinen, vaan valtion tulisi tällaisessa tilanteessa järjestää sotaan verrattavia tilanteita, kuten valheellisia raportteja vieraista elämänmuodoista ja hallitsemattomasta ympäristön saastumisesta. == Vastaanotto == Guinness World Records pitää teosta kaikkien aikojen suurimpana kirjallisena huijauksena. == Lähteet == == Aiheesta muualla == * Kirjan sisältö Luokka:Vuoden 1967 kirjat Luokka:Kirjalliset huijaukset
Tereza Mrdeža

Tereza Mrdeža (s. 14. marraskuuta 1990 Pula) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 151 huhtikuussa 2013. Hän on voittanut urallaan kolme ITF-turnausta kaksinpelissä ja kaksi nelinpelissä. Mrdeža pääsi karsintojen kautta mukaan Yhdysvaltain avoimiin 2015. == Lähteet == == Aiheesta muualla == * * Luokka:Kroatialaiset tennispelaajat Luokka:Vuonna 1990 syntyneet Luokka:Elävät henkilöt
Jarmo Nieminen

Jarmo Nieminen (s. 1959) on suomalainen everstiluutnantti ja tietokirjailija. Upseerinuransa Nieminen aloitti Kainuun Prikaatissa vuonna 1983. Ennen eläköitymistään vuonna 2011 everstiluutnantti Nieminen toimi viiden vuoden ajan Maanpuolustuskorkeakoulun Sotahistorian laitoksen johtajana. Nieminen on kirjoittanut ja ollut toimittajana useissa sotahistoriaa sekä Helsingin sotilassaaria ja niiden luontoa käsittelevissä tietokirjoissa. Vuonna 2014 WWF Suomi palkitsi Niemisen Vuoden luontokirja -palkinnolla kirjasta Aarresaaret – Helsingin saariston uskomaton luonto. Keisarin perintö palkittiin Gummeruksen Kaarlen palkinnolla, vuoden 2016 tietokirjana. Nieminen oli Helsingin kaupunginvaltuutettuna vuosina 2009–2017 edustaen ensin Kokoomusta, myöhemmin Vihreitä. Hän toimi syksyyn 2015 Helsingin yleisten töiden lautakunnan puheenjohtajana. Syksyllä 2015 Nieminen siirtyi Vihreiden valtuustoryhmään. Nieminen on Helsingin luonnonsuojeluyhdistyksen puheenjohtaja. ==Julkaisuja== * **Nieminen, Jarmo et al.: Porkala – i händelsernas centrum. Helsinki: Krigshistoriska institutionen vid Försvarshögskolan, 2008. * (painettu), ISBN 978-951-25-2361-0 (verkkojulkaisu) * * *Nieminen, Jarmo: Keisarin perintö – Kertomuksia Helsingin sotilassaarten historiasta. Helsinki: Gummerus, 2016. *Nieminen, Jarmo: Viaporin kapina. Helsinki: Into 2017. * ===Toimittajana=== *Nieminen, Jarmo (toim.): Marko Nieminen. Santahamina – Viaporin linnoituksen itäinen lukko. Helsinki: Maanpuolustuskorkeakoulu, sotahistorian laitos 2008 (2. tarkennettu painos). * * * ==Lähteet== Luokka:Suomalaiset upseerit Luokka:Suomalaiset tietokirjailijat Luokka:Helsingin kaupunginvaltuutetut Luokka:Vuonna 1959 syntyneet Luokka:Elävät henkilöt
Jarmo Nieminen (täsmennyssivu)

Jarmo Nieminen voi tarkoittaa seuraavia: * Jarmo Nieminen (s. 1959), upseeri ja tietokirjailija * Jarmo Nieminen, ohjaaja * Jarmo Nieminen, meloja * Jarmo Nieminen, suomentaja * Jarmo Nieminen, Mr. Finland -kilpailija
Zane McIntyre

Zane McIntyre, aiemmin Zane Gothberg, (s. 20. elokuuta 1992) on yhdysvaltalainen jääkiekkomaalivahti, joka pelaa Saksan pääsarjassa DEL- joukkue Straubing Tigersissa. Hän on Boston Bruinsin kuudennen kierroksen varaus vuoden 2010 varaustilaisuudesta. == Ura == McIntyre siirtyi Pohjois- Dakotan yliopistoon pelattuaan USHL-joukkue Fargo Forcessa, jossa hänet valittiin kaudella 2011–2012 USHL:n parhaaksi maalivahdiksi. Pelattuaan kauden 2014–2015 Pohjois-Dakotassa, McIntyre siirtyi ammattilaiseksi hyväksymällä kaksivuotisen tulokassopimuksen Boston Bruinsilta 23. kesäkuuta 2015. == Palkinnot == Palkinto Kausi Lähde USHL vuoden maalivahti 2011–12 All-NCHC ensimmäinen tähdistö 2014–15 NCHC vuoden maalivahti 2014–15 http://www.nchchockey.com/news_article/show/499202?referrer_id=767342 NCAA (West) toinen All-American tähdistö 2014–15 http://www.sbncollegehockey.com/2015/4/10/8383993/2015-college-hockey-all- americans-announced Mike Richter Award – NCAA Top Collegiate Goalie 2014–15 http://www.fargoforce.com/news_article/show/502082?referrer_id=1276425-news Hobey Baker Award finalisti 2014–15 http://www.fargoforce.com/news_article/show/494205?referrer_id=1276425-news ==Lähteet== == Muut lähteet == * * * Luokka:Kanadalaiset jääkiekkoilijat Luokka:Minnesota Wildin pelaajat Luokka:Boston Bruinsin varaamat pelaajat Luokka:Vuonna 1992 syntyneet Luokka:Elävät henkilöt